	UPUTSTVO ZA LIJEK

	Fypryst Combo, 50 mg + 60 mg, rastvor za lokalno nakapavanje na kožu, za mačke i tvorove




1.
NAZIV I ADRESA NOSIOCA DOZVOLE ZA STAVLJANJE LIJEKA U PROMET
D.S.D. „KRKA d.d., Novo mesto“ - predstavništvo Podgorica

Svetlane Kane Radević br. 3, 81000 Podgorica, Crna Gora

NAZIV I ADRESA PROIZVOĐAČA
KRKA, D.D., NOVO MESTO Šmarješka cesta 6, 8501 Novo mesto, Slovenija
2. 
NAZIV VETERINARSKOG LIJEKA

Fypryst Combo, 50 mg + 60 mg, rastvor za lokalno nakapavanje na kožu, za mačke i tvorove
Fipronil, (S)-metopren
3. 
KVALITATIVNI I KVANTITATIVNI SASTAV AKTIVNE(IH) SUPSTANCI I POMOĆNIH SUPSTANCI
Svaka pipeta od 0,5 ml sadrži:

Aktivna supstanca:

fipronil 



              50 mg

(S)-metopren



   60 mg

Pomoćne supstance sa potvrđenim dejstvom:  

butil hidroksianizol (E320)

0,1 mg

butil hidroksitoluen (E321)

0,05 mg

Bistar, žuti rastvor

4. 
INDIKACIJE

Mačke:

Ovaj lijek se primjenjuje protiv infestacije buvama ili kombinovane infestacije buvama, krpeljima i/ili pavašima.

- Eliminacija buva (Ctenocephalides spp.). Insekticidna efikasnost protiv novih infestacija odraslim buvama traje 4 nedjelje. Prevencija razmnožavanja buva inhibicijom razvoja jaja (ovicidna aktivnost), larvi i lutki (larvicidna aktivnost) nastalih iz jaja koja polažu odrasle buve traje 6 nedjelja nakon primjene.

- Eliminacija krpelja (Ixodes ricinus, Dermacentor variabilis, Rhipicephalus sanguineus). Lijek ima postojano akaricidno dejstvo protiv krpelja do 2 nedjelje (na osnovu eksperimentalnih podataka).
- Eliminacija pavaši (Felicola subrostratus).
Lijek se može primjenjivati kao jedna od preventivnih mjera u sklopu strategije za kontrolu alergijskog dermatitisa koji izazivaju buve, kada je ovo stanje prethodno dijagnostikovao veterinar.

Tvorovi:

Koristi se protiv infestacije buvama ili kod kombinovane infestacije buvama i krpeljima.

- Eliminacija buva (Ctenocephalides spp.). Insekticidno dejstvo protiv novih infestacija odraslim buvama traje 4 nedjelje. Prevencija razmnožavanja buva inhibiranjem razvoja jaja (ovicidna aktivnost), larvi i lutki (larvicidna aktivnost) nastalih iz jaja koja su položile odrasle buve.

- Eliminacija krpelja (Ixodes ricinus). Lijek ima postojano akaricidno dejstvo protiv krpelja koje traje 4 nedjelje (na osnovu eksperimentalnih podataka).  

5.
KONTRAINDIKACIJE

Zbog nedostatka podataka, ovaj lijek se ne primjenjuje kod mačića mlađih od 8 nedjelja i/ili tjelesne mase manje od 1 kg. Ovaj lijek se ne smije primjenjivati kod tvorova starosti do 6 mjeseci.

Ne koristiti lijek kod bolesnih životinja (npr. sistemske bolesti, povišena temperatura) ili kod životinja  tokom oporavka.

Ne koristiti kod kunića, jer se mogu pojaviti neželjene reakcije na lijek pa čak i smrtni ishod. 

U nedostatku ispitivanja, ne preporučuje se primjena ovoga lijeka kod drugih vrsta životinja.

6. 
NEŽELJENA DEJSTVA
Mačke:

Vrlo rijetko (manje od 1 životinje na 10000 životinja na kojima je primijenjen lijek, uključujući pojedinačne slučajeve) nakon primjene su zabilježene prolazne kožne reakcije na mjestu primjene (ljuštenje kože, lokalni gubitak dlake, svrab, crvenilo) i generalizovani svrab ili opadanje dlake. Nakon primjene su zabilježeni i prekomjerna salivacija, reverzibilni neurološki simptomi (povećana osjetljivost na stimulaciju, depresija, drugi neurološki znaci) ili povraćanje .

U slučaju da životinja liže mjesto primjene, može doći do kratkotrajne pojačane salivacije, do koje uglavnom dolazi zbog prirode nosača u sastavu lijeka.

Ako primijetite  bilo koje neželjeno dejstvo, čak i ako nije navedeno u ovom uputstvu, ili ako mislite da lijek nije djelovao, o tome obavijestite nadležnog veterinara.
Sumnju na neželjeno dejstvo lijeka veterinarski i zdravstveni radnici mogu da prijave na Obrascu za prijavu sumnje na neželjeno dejstvo veterinarskog lijeka na stranici CInMED-a: 

www.cinmed.me

7.
CILJNE VRSTE ŽIVOTINJA
Mačka, tvor.

8.
DOZIRANJE ZA SVAKU CILJNU VRSTU, PUT(EVI) I NAČIN PRIMJENE
Samo za spoljašnju upotrebu - upotreba nakapavanjem.
Doza za mačku je jedna pipeta od 0,5 ml, što odgovara najmanjoj preporučenoj dozi od 5 mg/kg t.m. za fipronil i 6mg /kg t.m. za (S)-metopren, a primjenjuje se nakapavanjem na kožu.

Doza za jednog tvora je jedna pipeta od 0,5 ml, što odgovara najmanjoj preporučenoj dozi od 50 mg za fipronil i 60 mg za (S)-metopren po životinji, a primjenjuje se nakapavanjem na kožu.

Način primjene

1. Izvaditi pipetu iz pakovanja. Držati pipetu u uspravnom položaju, odvrnuti i skinuti poklopac. 

2. Okrenuti poklopac i vratiti drugu stranu poklopca na pipetu. Gurnuti i zavrnuti poklopac da bi se pipeta otvorila, a zatim ukloniti poklopac sa pipete. 
3. Sadržaj pipete treba nanijeti na kožu na bazi vrata ispred lopatica.

4. Razdvojiti dlaku na leđima životinje, tako da koža bude vidljiva. Postaviti vrh pipete na kožu i stisnuti je nekoliko puta kako bi se sadržaj u potpunosti ispraznio direktno na kožu, na jednom mjestu.

9. 
SAVJETI ZA PRAVILNU UPOTREBU LIJEKA
Najkraći interval između dvije primjene je 4 nedjelje.

10.
KARENCA
Nije primjenjivo.

11.
POSEBNE MJERE ČUVANJA

Čuvati van vidokruga i domašaja djece.

Lijek čuvati na temperaturi do 30 (C.

Lijek treba čuvati u originalnom pakovanju radi zaštite od svjetlosti i vlage.

Lijek se ne smije koristiti poslije isteka roka upotrebe označenog na ambalaži poslije „Važi do“. Rok upotrebe se odnosi na poslednji dan navedenog mjeseca.

12.
POSEBNA UPOZORENJA

Posebna upozorenja za svaku ciljnu vrstu životinja:

Buve sa kućnih ljubimaca često infestiraju korpe za životinje, prostirke i prostor za odmor životinje kao što su tepisi i djelovi namještaja, pa ih treba tretirati odgovarajućim insekticidom u slučaju masivnih infestacija i na početku sprovođenja kontrolnih mjera i redovno usisavati.

Nisu dostupni podaci o uticaju kupanja/šamponiranja na efikasnost lijeka kod mačaka i tvorova. Međutim, na osnovu  dostupnih informacija za pse koji su šamponirani 2 dana nakon primjene lijeka, ne preporučuje se kupanje životinja u roku od 2 dana nakon primjene lijeka.
Posebne mjere opreza prilikom upotrebe lijeka kod životinja
Izbjegavati kontakt lijeka sa očima životinje.

Važno je voditi računa da se lijek nanese na mjesto sa kojeg ga životinja ne može olizati i obezbijediti da se životinje ne ližu jedna drugu nakon primjene.

Postoji mogućnost je da se prikače pojedinačni krpelji. Iz tog razloga se ne može u potpunosti isključiti mogućnost prenošenja zaraznih bolesti u nepovoljnim uslovima.

Graviditet i laktacija
Kad mačaka se lijek može primjenjivati tokom graviditeta. Moguća toksičnost lijeka za mačiće starosti do 8 nedjelja koji su u kontaktu sa liječenom odraslom mačkom nije dokumentovana, pa je u takvim slučajevima potreban poseban oprez.

Tvorovi: Laboratorijska ispitivanja na mačkama nijesu pokazala teratogeni, fetotoksični ili maternotoksični efekat. Bezbjednost ovog lijeka kod tvorova tokom graviditeta i laktacije nije utvrđena. 
Predoziranje (simptomi, hitni postupci, antidoti):

Rizik od pojave neželjenih reakcija može biti povećan kod predoziranja.
Mačke:

U ispitivanjima bezbjednosti kod mačaka i mačića starijih od 8 nedjelja i više, tjelesne mase oko 1 kg,    koji su tretirani jednom mjesečno, dozom pet puta većom od preporučene doze, tokom 6 uzastopnih mjeseci, nijesu uočene neželjene reakcije.

Nakon primjene se može javiti svrab.

Predoziranje uzrokuje ljepljivi izgled dlake na mjestu primjene, što nestaje u roku od 24 sata nakon primjene.

Tvorovi:

Kod nekih tvorova starijih od 6 mjeseci, koji su tretirani četiri puta u razmacima od 2 nedjelje dozom pet puta većom od preporučene doze, uočen je gubitak tjelesne mase.

Posebna upozorenja za lica koja primjenjuju veterinarski lijek na životinjama

Ovaj lijek može izazvati iritaciju sluzokože, kože i očiju. Stoga treba izbjegavati kontakt lijeka sa ustima, kožom i očima. 

Osobe sa poznatom preosjetljivošću na insekticide ili alkohol treba da izbjegavaju kontakt sa ovim lijekom. Izbejgavati kontakt sadržaja pipete sa prstima. Ukoliko do toga dođe, treba oprati ruke sapunom i vodom. Ako slučajno dođe do kontakta lijeka sa očima, treba ih pažljivo isprati čistom vodom. 

Nakon upotrebe lijeka treba oprati ruke. 

Nemojte pušiti, piti niti jesti tokom primjene lijeka. 

Tretirane životinje ne treba dirati a djeci se ne smije dozvoliti da se igraju sa njima sve dok se mjesto primjene ne osuši. Zato se preporučuje da se životinje ne tretiraju tokom dana, već rano uveče, i da se tretiranim životinjama ne dozvoli da spavaju sa vlasnicima, naročito ne sa djecom.

13.
POSEBNE MJERE OPREZA PRI ODLAGANJU NEUPOTREBLJENOG LIJEKA ILI OTPADNIH MATERIJALA, AKO IH IMA

Neiskorišćeni lijek ili ostatak lijeka uništavaju se u skladu sa važećim propisima.

Fipronil i (S)-metopren ne smiju dospjeti u otvorene vode jer to može biti opasno za ribe i druge vodene organizme.
14.
DATUM POSLEDNJEG ODOBRENJA TEKSTA UPUTSTVA ZA LIJEK

10.07.2023. godine
15. 
OSTALE INFORMACIJE

Pakovanje Kartonska kutija sa 1 pipetom.
Režim izdavanja lijeka Bez veterinarskog recepta
ATCvet kod QP53AX65
Broj i datum dozvole

2040/23/67 – 8348 od 10.07.2023. godine
1
5/5

[image: image2.png]


